
Beköszöntő szavak

A nemrég elhunyt jeles kecskeméti irodalmár-esztéta magyartanár, Kovács László az ezredforduló táján az egyik Kristály-számban előszeretettel boncolgatta: mi az eltérés – olykor talán a megtévesztő hasonlóság – a profi, az amatőr meg a dilettáns költő(k) között. Önvizsgálatra indító esszé volt ez, ki-ki rá (is) ébredhetett, hogy hová lehet(ne) őt beskatulyázni; mást meg éppen a végleges toll-letételre inspirálhatott…
Oskolás János „megúszta”: nem akadt fönn, nem kellett ez ügyben vívódnia. Mert: nem volt, nem lehetett az érintettek között.
Oskolás Jánostól akkor még csillagtávolban állt a versírás…

Egy nagy – fájdalmat sem nélkülöző, mindazonáltal meggyőző katarzist hozó – élet-avagy pálfordulás kellett ahhoz, hogy az ihlet, az írás kényszere/késztetése megkörnyékezze, majd birtokába vegye. Ezt itt nem részletezzük – a továbbiakban, verseiből úgyis kiderül.

Sokkal fontosabb az: János barátunk rátalált az Istenre, a hitre, rá az emberi közösségre, az embertársra, a Társra (azaz a szerelemre); rá még sok-sok mindenre, amit korában úgy tűnt, már-már soha többé észre nem vesz.

…Ekkor – ezekkel egyidejűleg – történt hát, hogy Oskolás János rátalált a Szóra, a Versre. Ha még élne Kovács László, akkor igen-igen gondban lenne, hová sorolja őt. Hisszük, talán nem „versfaragó”-nak, „rímfaragó”-nak degradálná.

És ha mégis ekképpen nevezné? Nos – a már említett nagy fordulat tudatában és a főként erről való sorait megismerve – bizarr megállapítást teszünk: Oskolás János nem faragja a verset, a rímeket. Pontosítva: Nem Oskolás János faragja ezeket, hanem:

A vers, a rím „faragja” Oskolás Jánost! Embert – mégpedig, ahogy egyik verse jelzi is -, új embert faragott belőle. Persze, mindez nem ment volna egyedül a vers, a rím jóvoltából. Nem ment, és ma sem és ezután sem mehetne az Isten, a Kékkereszt és jó néhány segítő, kinyújtott jobbot kínáló embertestvére nélkül. De a ő, azaz Kánosunk személyes hozzáállása, szívós akarata is kellett-kell mindehhez a megújuláshoz.

Az a 80 vers, amelyet – eddigi termése nagyjából 1/6-aként – Oskolás János az asztalunkra tesz élete legelső kötetében, nem akármilyen, hanem ökumenikus ajándék. Így fejezi ki háláját keresztyénnek, kereszténynek egyaránt. De bátran megszólítja velük a különösebben nem hívőket is. 

Fogadjuk szeretettel e kis könyvet: erényeivel és gyöngéivel együtt! A Szerzőjét pedig kérjük:

– Kedves János, ne hagyja abba! Ne: se a verselést, se pedig a visszaszerzett Életben való „megörülés”-ét! És kiváltképp ne a gyermeki rácsodálkozást Isten szép világára, legyen az a sokszínű természet, az Univerzum…, a Hírös Város, a benne élők, a madarak, a virágok… vagy éppen egy tányér leves. Segítsen nekünk is verseivel, hogy rohanó hétköznapjainkban mi is jobban észrevehessük, megcsodálhassuk ezeket! Köszönjük tanúságtételét!
Kecskemét-Kadafalva, Szent József-kápolna, 2007, Nagyboldogasszony

Holczer József piarista
„Örök, el nem múló hála legyen a mindenség

nagy Istenének,

Ezen könyvemet olvashatja minden szeretetre

vágyó lélek!”

Édesanyám emlékének

Anyám, anyám, édesanyám
Szemed barna, hajad szintén,

Nem adnám én semmi kincsért.

Amikor kis gyermek voltam, 

Szoknyád mellett toporogtam.

Ott tanultam szívem vágyát:

A főzésnek tudományát…

Később, hogy az idő haladt,

Étellel már én vártalak.

Alig múltam tizenhárom, -

Finom pörkölt volt a tálon!

Fogyasztottad jóízűen, -

Megpusziltál hálaképpen.

Boldogan e pillanatban

Én még virágot is adtam:

„Szeretlek, jó Anyám, nagyon:

A háztartást átvállalom!”

Bárcsak ma is köztünk lennél,

Az asztalnál velem ennél!

De a sors másképp akarta:

Arcod szemfedél takarta.

Elment az én édesanyám…

A Szentlélek vigyáz reám.

Szívem mélyén Ő vígasztal:

Mégse árva az az asztal!

Isten színe előtt

A kecskeméti Nagytemplom
200. évfordulójára

Építették kétszáz éve,

Mindig hűen járunk ide.

Művészkezek készítették,

Kívül-belül szépítették.

Megtervezte Oswald Gáspár:

Harminckét év – s íme áll már!

Hála legyen mindenkinek,

Hogy ily templom épülhetett!

Felül három harang lakik, -

Működik a mai napig.

Magas toronykeresztjével 

Istenről tanúságtétel.

Sok-sok viszontagság érte, -

A háborút is túlélte.

Keresztjére hittel nézünk,

Urunk iránt hálát érzünk.

Harang és a toronyórák

Misére a várost hívják.

Főoltáron Jézus képe:

Mennybe megy, az Öröklétbe.

Őt dicsérjük orgonával,

Élen templom kántorával.

Aki hozzá igazodik,

Kétszeresen imádkozik.

Még hat oltár – oldalfalon:

Festményüket csodálhatom…

Itt minden az Urat áldja,

Mert Ő a mi lelkünk vágya.

Szentlélek madarai
Szentléleknek madara

Úr Jézusunk galambja.

Röpülj hozzánk szeretettel,

Tartson az Úr kegyelemmel!

Tojó galamb, hím a párja -

A Szent Lelket benned látva.

Áldjon Isten eleséggel,

Így szállhattok nyereséggel!

Nyáridő van, sok a zöld -

Ez a madár tojást költ.

Új életnek kezdete -

Tojógalamb keltette.

Hímmadár sem olyan tétlen -

Fészekrakás máris készen!

Megmarad e röpke madár,

Mely az Úrnál társra talál!

Szentmise a betegekért
Kórházunkban e szentmise

Áldást hoz a betegekre.

Akik itt az Úrhoz szólnak,

Lélekben is meggyógyulnak.

Orvos, nővér jót tesz vélünk,

Ezért imádkozzunk értük!

Megköszönjük munkájukat, -

Hisszük: Isten gyógyulást ad!

Felépül a beteg ember,

Akit Urunk ide rendel!

Új életed Tőle kapod,

Hittel kérve: megláthatod!

Ő az, Aki minket szeret,

Értünk bármit meg is tehet.

Tested, lelked add át Neki:

Származásod meg nem veti!

Jézus Krisztus nem válogat

Személyekben: kegyelme nagy.

Ifjúkorban, öregségben

Nem hagy beteget kétségben.

Beteg ugyan testünk-lelkünk, -

Benned Segítőre leltünk:

Add meg, Urunk, gyógyulásunk! -

Kérve kérünk, szívből áldunk!

Húsvéti ima

Ma feltámadott Krisztusunk:

Csakis Őbenne bízhatunk!

Áldott légy Te mindig, Urunk, -

Hozzád vezet minden utunk!

Vezérli az életünket,

Oldja minden félelmünket.

Értelmet ád a létünknek.
Békességet a népeknek.

Drága Jézus! Maradj vélünk,

Szent Igéddel hitben élünk!

Viselj gondot a világra,

Dicsőítünk hű imában!

Csodáidat megköszönjük,

Ezáltal is megörüljünk.

Mindörökké magasztalunk,

Téged soha el nem hagyunk!

Locsolóvers

Nem rímelek ízetlenül,

Nem locsolok hitetlenül.

Íme itt a kölnivizem,

Jézusunkban van a hitem.

Pünkösd – Lélekvárás

Jövel hozzám, Szentlélek:

Velem Jézus, nem félek!

Nem félek, mert megváltott,

Minden jóval ellátott.

Ünnepedre készülök:

Lelkemben így épülök.

Erősíti lelkemet

Bérmálásban szentkenet.

Rózsaként az utad itt

Építse a tiszta hit!

Hitben élve
Megszólalt a templomharangunk, -

Nincsen senki, kire haragszunk.

Mindnyájunkat kegyelem éltet -
Kivel az Úr: soha nem félhet!

Fontos dolog a megbocsájtás.

Jézus kezét fogni: nagy áldás!

Fogd a kezét te éjjel-nappal:

Jézus szava mindig vigasztal.

Isten csodás! Megérezheted:

Felülmúl minden képzeletet.

Hű szeretet és gondviselés:

Szívünk Tőle nyer megpihenést.

Mind megigazodunk hit által:

Lelkünk egyre épül imával.

Legyen bennünk örök szeretet, -

Vidámságod Benne lelheted!

Bánjuk meg a bűnt teljes hittel. -

Életed jó lesz jó, bizony hidd el!

Tiszta a lélek, tiszta a szív, -

Isten Szent Igéje most is hív!

Megtart minket az erős hitben,

Jó reményben, szép erényekben.

Utad igaz, bízzad Rá magad:

Így hálatelten áldjad Urad!

Urunk! Bízzunk Benned!

Bárhol is vagy, bízz az Úrban,

Ha szíved mélyén gond s bú van!

Hálát adunk Őnéki,

Életünket vezérli.

Véle élünk éjjel-nappal,

Szent Igéje megvigasztal.

Áldjuk Őt és magasztaljuk,

Jó reményben el nem hagyjuk!

Örök szeretete ott él szívünkben,

Ezáltal mindig megtart hitünkben.

Kegyelme kiterjed magasságra, mélységre,

Aki Benne bízik, nem eshet kétségbe!

Mennyei Atyánk!

Köszönjük, hogy áldásaid kiárasztod életünk minden percére,

Teljes gondot viselsz ránk, így felügyelsz kezünk minden tettére!

A hitről

Az Úrral nő a jó esély, -

Égiekben van csak remény.

Jézus: út, igazság, élet. -
Tőle hívő bármit kérhet.

Meggyógyít Ő bénát, vakot,

Betegséged Néki adod.

Bot nélkül jár már a sánta:

Hálás szívvel Jézust áldja.

Akikben nincs lelki élet,

Szíve mélyén nagyon félhet!

Csak az ösztönei rabja:

Egyre rosszabb minden napja.

De ha hittel imádkozol:

Megmentőddel találkozol.

Belé vessed reményedet, -

Gyarapodik szereteted!

Égi Atyánk, kérünk Téged:

Kegyelmeddel óvd meg néped!

Bízva vágyunk Szent Igédre, -

Magasztalunk mindörökre.

Hála az esőért

Adjunk hálát Teremtőnknek:

Esőt adott égnek, földnek!

Esne a hó bizony térdig,

Söpörhetnénk holnap délig!

Vesszőseprő, hólapátunk, -

Előkerül nagykabátunk.

Vizes most az égi áldás,

Legyen bennünk bűnmegbánás.

Szerető Urunk!

Áldd meg nékünk az időnket,

Hogy várhassuk az esőnket!

Gondtalan a vetéskezdés,

Bőséges az évi termés.

Ihlet

„Tollal írom gondolatom,

Másoknak is átadhatom.

Az Úrtól kapok ihletet:

Új életbe öltözhetek.

Szabaddá csak Ő tesz engem,

Őt dicsérje ez a versem:

Köszönöm, hogy tiszta vagyok,

Véled nem érhetnek bajok.

Mindörökké magasztallak,

Téged soha el nem hagylak!”

Ámen!

Makay Lászlónak

Jöttünk az élet vizéhez,

Mi Urunk igaz hitéhez.

Együtt vagyunk szeretetben,

Úr Jézus-i kegyelemben.

Rég vártunk e jeles napra,

Mint jó föld a tiszta magra.

Jézust áldva felköszöntünk,

Hogy mindnyájan megörüljünk!

Mennyei Atyánk!

Hálát adunk most Tenéked,

Életünket hogy vezérled.

Napi imánk

Add meg napi kenyerünket:

Benne, Urunk, így lelünk meg!

Rád várunk mi korán reggel, -

Szent Igédet sose rejtsd el!

Veled vagyunk szeretetben,

Úrjézusi kegyelemben!

Ki Rád veti gondját, baját:

Könnyen járja rögös útját.

Megújítod szíveinket,

Új életre szólítsz minket.

Áldunk, Urunk, magasztalunk:

Oltárod a mi asztalunk!

Ámen!

Igehirdetők imája

„Drága Urunk! Légy mivélünk,

Kegyelmedből szentmisézünk!

Add számba az Ige szavát,

Hallja hívő ennek hangját!

Áldd meg nékünk együttlétünk,

Hitünk által Véled élünk.

Te adsz reményt, szeretetet,

Mindenhatónk, megteheted!

Ki Rád veti gondját, baját,

Elfeledi rögös útját.

Feloldozol életünkben 

Mindnyájunkat, a bűnünkben.

Tiszta lélek, tiszta a szív,

Jézus Krisztus mert most is hív.

Megújulni bízd Rá magad,

Hálás szívvel áldjad Urad!”

Esős munka

Nem porol a sárga tégla,

Így lesz ez a nap is szép ma!

Mivel az Úr megáldja,

Szívemben él a hála.

A lélek harangja

Hetet ütött most az óra,

Jer be, testvér, vigaszszóra!

Mai szentmisénk kezdődik,

Az igazság nem rejtőzik.

Urunk szavával épülve

Készülünk az eseményre.

Égi Atyánk: a szeretet,

Lelki békéd csak itt leled.

Élj így Vele, embertársunk,

Kegyelme a legfőbb vágyunk!

Rátekint az életedre,

Nincs már gondod félelmedre!

Ő az, aki minket szeret,

Értünk bármit meg is tehet.

Áldjuk Őt, és magasztaljuk,

Hitünk által el nem hagyjuk!

Fohász

Szépen süt a fényes napunk,

Mi Urunknak hálát adunk.

Drága Jézusunk!

Köszönjük a melegséget,

Lelkünkben a békességet!

Szeretetünk Tőle árad:

Fáradt testünk nem oly bágyadt.

Te adsz nékünk mindig erőt:

Tisztán járni színed előtt.

Téged soha el nem hagyunk,

Áldásodért magasztalunk!

Ámen!

Életünk Istenben

Egymást mindig elfogadni,

Szeretetben megmaradni! -
Maga Jézus parancsolta.

Hozzá vezet szívünk útja.

Valljuk: Urunk viszontszeret,

Ad még: békét, reményt, hitet.

Hálánk legyen lankadatlan,

Örvendjünk, mert Ő velünk van.

Akiben él a bűnbánat,

Megtisztulva Véle járhat.

Ajka hirdet igazságot, -

Legyőzni a gonoszságot.

Isten Lelke, töltsd be lelkünk,

Rád figyelünk, nem felejtünk:

Hívásodra igent mondunk.

Napról napra viseld gondunk!

Nagy Péternek

Ő Péter: a mi kántorunk,

Szenténekével áldozunk.

Szívhez szóló szép hangszere:

Ügyel minden hangjegyére.

Zsoltárének mindig várja,

Ez néki a legfőbb vágya.

Alkalmanként improvizál,

Szeretetben sosincs hiány.

Áldd meg, Urunk, ezt az embert:

Orgonáján Hozzád emelt!

Te légy vele éjjel-nappal! -
Jézus szava megvigasztal.

Megtérés

Szerető Uram!
Veled, míg nem találkoztam,

Mindennap a Rosszé voltam:

Húsz évig csak bűnben éltem,

Mindenkitől nagyon féltem.

De a szemed rám tekintett:

Pillantásod jóra intett.

Köszönöm, hogy szabad lettem, -

Tiszta szívből szólhat versem.

Istenhit, remény, szeretet:

Bennük adod kegyelmedet.

Csodád, ami velem történt:

Hűen járom ezt az ösvényt.

Úr Jézus-i kegyelem

Lelki békém így lelem:

Sok mindenre megtanít,

Rossz dolgoktól eltaszít.

Ő megváltott. Köszönöm:

Új Életbe öltözöm.

Ámen!

Istennek élve

Szeretetet az tud adni,

Aki képes elfogadni:

Társa Istennek képmása.

Ne legyen megtorpanása!

Nem válogat személyekben

Urunk. Utam hozzá mérem.

Őt követjük békességben,

Igaz hitben, jó reményben.

Lelked Néki föltárhatod:

Örül, hogy van bűnbánatod.

Kerüld el a gonosz vágyat,

Igaz szóra nyisd a szájad!

Teljesíti szíved vágyát, -

Ezért adjál Néki hálát!

Gondviselő jó Atyádat

Kegyelemben mindig áldjad!

Drága testvéreim!

Mielőtt veletek találkoztam,

Óh, nagyon-nagyon elkanászodtam.

Más már nem is járt az én eszembe:

Mint lelek mindennapi szeszemre.

De a mi hű Megváltónk segített,

Így testem-lelkem erőt merített.

Azóta vagyok e csoport tagja,

Nem pedig az ital romlott rabja.

Áldott legyen a Mindenható Úr,

Régi életem már teljesen új,

Az Ő szabadítása megváltott,

Kegyelme által jóval ellátott!

Most már ti vagytok az én családom,

Végre megszűnik a bús magányom.

Mert a közösség az csodás dolog, -

Gondviselőnk kezét jó, ha fogod!

2006. február

Drága Jézusom!

Míg élek, nem felejtem

Kegyelmedet, hogy megleltem.

Öt éves már az esemény,

Életem Véled jó remény.

Dunakanyar havas tája:

Idejöttem gyógyulásra.

Emléke él hű szívemben,

Így maradtam meg hitemben.

Sokáig csak bűnben éltem,

Mindenkitől nagyon féltem!

De a szemed rám tekintett:

Pillantásod jóra intett.

Örvendek, hogy megváltottál,

Keresztnéven szólítottál.

Új életet adtál nékem,

Szolgálatom most is végzem.

A keresztény testvéreket

Megköszönöm, Uram, Neked -
Arra kérjük szent Lelkedet:

Éljen bennünk a szeretet!

2007. február

Új ember

Egy szép napon kinyílik

Az új világ előtted,

Csodálatosnak látod

A virágos mezőket.

Átértékelődik most

Régi, romlott életed,

Lelki múltad megújul

Hidd el: ez lesz jó neked!

Sok dolog él, amikre 

Eddig nem is figyeltél,

De már legfőképpen van,

Ki fontosabb mindennél!

A szabadító Jézus

És megváltó kegyelme,

Mindnyájunk földi léte

Őhozzá van rendelve!

A piciny madarak is

Énekelnek tenéked,

Újjáformált nézettel

Csillognak a remények.

Kilátásod tárháza

Ismételten megnyílik,

De olyat soha ne tégy

Most már, ami nem illik!

Mély, őszinte hálával

Köszönd a te Uradnak,

Mert Ő oldását adja

Minden újabb utadnak!

Így már alázatos és

Hű szolgája légy mindig,

Mert: boldog az az ember,

Ki Jézusunkban bízik!

Kékkereszt

Jövel hozzánk most, Szentlélek:

Véled élni én nem félek.

Jézus által megváltottál, 

Lelki jókra tanítottál.

Hit-, remény- és szeretetet

E csoportban meglelheted.

Ha gond van az életeddel,

Félre hát a félelmeddel!

Urunk gyógyító esélye

Új életünk jó reménye.

Gyülekezetünk tagjai

A rossznak voltak rabjai.

De a Megváltónk kegyelme,

Gazdagító nagy fegyelme

Segítség lett életünkben:

Megnyugtatott félelmünkben.

Megigazodtunk hit által:

Lelkünk épülhet imával.

Köszönjük a csodás áldást:

Elnyertük a helyes látást!

Barátomnak
Szentlélekkel felébredek,

Véle én már nem félhetek.

Nem félek már, mert megváltott.

Minden jóval Ő ellátott.

Látogatom a barátom,

Hogy megszűnjön a magányom.

Szeretetem osztom véle:

Így megyünk a hideg télbe.

Hitben járunk mind a ketten,

Életünk is így van rendben.

Szerető Urunk!

Áldj meg minket békességgel,

Szeretettel, bölcsességgel!

Mennyei Atyánk!

Áldásodért mindörökre imádunk,

Szent Igédben sose legyen hiányunk!

Vallomás

Éhesen nincs ihletem,

Szegényes az életem.

Nem tudom, hogy mi lesz velem,

Hogy telik a jövő hetem?

Úr Jézusom, segíts rajtam:

A vers-áldást Tőled kaptam!

Köszönöm a kegyelmet,

Véled tartok fegyelmet!

A megváltottak hálaadása

Örüljetek egymásnak, testvérek,

Mert ti Jézus szavával élhettek!

Megváltott minket a gonosz múltból,

Urunkhoz nem méltó csúfos bajból!

Áldott legyen mindig az Ő neve:

Szívünkben örökre ott a helye!

Ha Isten nem nyújt kezet minékünk,

Hit nélkül e világban elvészünk.

De mivelhogy kegyelme segített,

Így lelkünk újult erőt merített!

Ezért hálánk legyen szívből jövő,

Földi létünk így lesz mennybe vivő.

A szeretetről

Világunk folyton-folyvást változik,

Az ember szeretetre vágyódik.

Van, aki várja; van, aki adja -
A lényeg, hogy mindenki megkapja!

Gondviselés legyen, szívből jövő,

A rászorulókat felemelő!

Egy „köszönöm” többet ér mindennél,

Mellette az anyagi mit sem ér.

Élhetsz bőségben vagy biztonságban,

Lelked mélyén mindig titkos vágy van.

Mindnyájan szeretetre éhezünk.

Jézusunk! Szent Igéddel légy velünk!

Akiből hiányzik a szeretet,

Annak szíve helyén egy kő lehet.

De aki már megtér hite által,

Egész lénye épül hű imával.

Isten mindenkit egyformán szeret,

Éljed bárhol is az életedet.

Egyetlen Fiát áldozta értünk:

Megváltva, kegyelme által éljünk.

Gondja van a keresztény világra,

Övéit óva, miránk vigyázva!

Jézusunk! Áldunk és magasztalunk,

Te szavaddal élve, hitben vagyunk.

Gémesi Csillának

Isten! Álld meg Gémesi Csillát,

Hozzád fordult bízva-bízvást!

Te adtál neki kegyelmet,

Csak Véled tart ő fegyelmet.

Megjárta a pokol útját,

Már feledi gonosz múltját.

Az áldás, mit Tőled kapott,

Szívében mély nyomot hagyott.

Biblia lett legfőbb könyve,

Élete így nem ment tönkre.

Csodáidért nagyon hálás,

Hitében él a bűnbánás.

Megtanult már szívvel látni,

Segíteni, Véled járni.

Szeretet él a lelkében,

Jézus tartja jó kedvében.

Növekszik a tudásvágya,

Főiskolát nagyon várja.

Jövőképe formálódik,

Ezért hűen imádkozik.

Tanítsd, Urunk, türelemre,

Tanulmányban fegyelemre!

Mi is érte fohászkodunk,

Istenünktől jót várhatunk.

Kecskemét

Kecskemét és vidéke
Máté, Lukács, Márk és János -
Kecskemét a hírös város.

Cifra a mi szép palotánk,

Az ablaka úgy ragyog ránk.

Kodály Zoltán itt született,

Tiszta forrásból merített.

Katona a Bánk

Nagyon jót tett városával.

Őróla van elnevezve

Már megnyitásától kezdve

Városunknak nagyszínháza:

Innen indult számos pálya.

Főterünkön és környékén

A nyolc templom megfér békén:

Vallásodtól függetlenül

Szíved-lelked elcsendesül.

Nékem kedves a Nagytemplom:

Itt találom jó Megváltóm.

Lenyűgöző magassága

Szeretete tanúsága.

Sok turista visszajár ma,

Fontos hely a Városháza:

Lechner Ödön keze műve, -

Zeng a harangja zenéje.

E vidéknek kertjeiben

Kajszibarack bőven terem.

A „Fütyülős” világhírű:

Mint pálinka legjobb ízű!

A szőlő is büszkeségünk:
Nagy Mathiász adta nékünk.

Kísérletben fajoztatott,

Melyre Isten áldást adott.

Tikkaszt a bugaci puszta, -

Gulya, ménes mégis tudja:

Hűsít a nyárfa árnyéka, -

Teremtőnknek ajándéka.

Kecskemét főterének új kútjáról

Új kút oltja szomjúságunk,

Teljesült a régi vágyunk.

A másik jócskán elévült,

De ez már csak-csak megszépült.

Kinézete is bíztató,
Tiszta hideg víz iható.

Kék színű csodás szerkezet,

Amelyet bárki kezelhet.

Szemben van a szökőkúttal,

Számolj le a szomjas múlttal!

Száraz torkod majd eleped,

Nedvességed innen vigyed!

Turisták is felfedezték,

Ím egy csoport: körbevették.

Itt iszik most angol, magyar,

Szájuk íze így nem fanyar.

Örül ennek minden ember,

Kit a szükség ide rendel.

Áldott legyen mindig vizünk,

Ezáltal is nő a hitünk.

A Polár Stúdiónak
Már hetedik éve, hogy lámpát kaptunk,
Ezáltal rossz látásban ne maradjunk!

Megköszönjük a Polár Stúdiónak,

Amely szintén része az Uniónak.

Megvilágosodott a mi főterünk,

Ó, áldott fény, a sötétben légy velünk!

A régi félhomályt így elfeledtük, -

Új kandelábereknek örvendhetünk.

Az öntvények anyag időálló,

Melegben, havas jégben mind helytálló.

Felső részét kovácsoltvas díszíti,

A város szépségigényét építi.

Az áramellátása biztonságos,

Előírt szabvány szerint nem hiányos.

Van, amelyik alacsony, van magasabb,

Szél hatására egy helyben maradnak.

Reméljük, sokáig fognak szolgálni,

Majd esti időben lehet jól látni!

Kecskemét város nevében köszönjük,

Ezáltal már tiszta szívből örüljünk!

Jakabszállás

Jakabszállás, falunk neve:

Bács megyében méltó helye.

Nagyon híres kis repterünk,

Az égboltra sűrűn nézünk.

Modellezés folyik itten,
Ez a fajta máshol nincsen.

Biztonságunkra vigyázunk,

Reméljük, hogy nem hibázunk!

Nyolcvanéves lett a falunk,

Ahol bizony mi is lakunk!

Áldd, Uram e kicsiny „hazát”,

Így hallgasd meg kérő szavát!

2005. október

Városházánkról
Ez a hely a Városháza,

Ügyintézés meg nem áll ma.

Folyamatos félfogadás, -

Kérelem vagy végrehajtás.

Sokrétű a papírmunka,

Egy példány az irattárba.

Adóügy és vállalkozás,

Gyorsan végzünk, ó mily csodás!

A technika ezt serkenti:

Interneten megteheti,

Kinek nincsen még most ilyen,

Nyomtatványból bőven vigyen!

Turisták is idejárnak,

Minden zugot megcsodálnak.

Művészkezek építették,

Kívül-belül széppé tették.

Lechner Ödön keze műve

- Zeng a harangja zenéje - :

Két emelet magasságban,

Szecessziós stílusában.

Vezeti a polgármester,

Hónap végén fogad egyszer:

Egyeztetett időpontban,

Mindig segít, ahol gond van.

Fegyelmezett az ügymenet,

Így túl nagy gond már nem lehet.

Most végeztünk, eltávozunk…

Kecskemét a mi városunk!

100 forintos bolt
„Száz forint” e boltnak neve,

Sok embernek itt a helye.

Jer hát be, te kedves vevő,

Csak mivelünk leszel nyerő!

Az anyagi nem akadály, -

Jó, hogy otthon nem maradtál!

Kínáljuk a sok-sok árunk:

Tárt karokkal téged várunk.

Ajándéktárgy, kozmetika,

Minőségben nincsen hiba.

Az eladók nagyon szépek:

Ügyesek és tettre készek.

Áldd meg, Urunk ezt a boltot:
Ne hagyjon kedvünkön foltot!

Adjál neki jó forgalmat,

Elkerülve bonyodalmat!

Tartsd meg őket békességben

Kedves családjuk körében!

Tekints rájuk egészséggel,

Üzletükben nyereséggel!

Jófalat vendéglő

Jófalat a kocsma neve,

Főút mellett van a helye.

Mi hajnalban már kinyitunk,

A forgalmunkban bízhatunk.

Szomjas ember mindig is lesz,

Így folyton elfogy a sok szesz.

Kínálatunk változatos,

Légy te hozzá áldozatos.

Rövid ital, hosszú lépés -
Csak a pultnál van kimérés.

Étkezés is fontos dolog, -

A kanalat jó, ha fogod!

Pacalpörkölt, gulyásleves,

Forrón esszük, csoda ízes.

A szomjúságra negyven csepp,

Az étel máris jobban megy.

Ez a menü finom bizony,

Vendéglőssel jó a viszony.

Ezután jön a sör vagy bor,

Mert magyar ember ezt kortyol.

Máris jön az elszámolás,

Utána az eltávozás.

Mikor elmegyünk, köszönünk,

Ide máskor is eljövünk.

Egészségünkért

Gyógyszertáraink
Gyógynövények erejében

Bíztak elődeink régen.

Bármi bajok fölmerültek:

Testet-lelket így kezeltek.

Új világnak új korában

Bízunk most a patikában:

Kell a sok-sokféle gyógyszer, -

Beteg testünk így épül fel.

Meggyógyul a kóros ember,

Kit az orvos ide rendel.

A szakképzett gyógyszerészek

Segíteni mindig készek!

Jó gyógyszerész – fél gyógyulás:

Lelkedben így nő a hatás.

Érette is imádkozzál,

Teremtőddel találkozzál:

„Taníts, Urunk, türelemre,
Betegségben fegyelemre!

Testünk-lelkünk gyógyítója

Fiad, világ Megváltója.

Munkatársa minden orvos,

De a gyógyszerész is fontos.

Gyógyult szívünk ezért hálás, -

Legyen mindnyájunkon áldás!”

Az orvosra várva

Nem érzem a jó ízeket,

De leírom a rímeket.

Pattog fülem, szaglás nincsen,

Az Úr Jézus minden kincsem.

Régi gyógyszer nem is használ,

Megtellett a baci-kaptár.

Augmentin az új szerem,

Gyógyulásra ezt majd szedem.

C-vitamin fontos dolog

Urunk kezét jó, ha fogod!

Imádság a legjobb gyógyszer,

Algopirin földi módszer.

Szükség esetén beveszem,

Felépülésem így lelem.

Új életre lesz majd esély, -

Utókornak van, mit mesélj!

Gyógyul a barátom

„Bennem van most egy-két varrat,

Gyógyulásom jobban halad.

Szükségem volt e dologra,

Egy rossz mozdulat okozta!

De Urunknak a kegyelme,

Igen-igen nagy fegyelme

Megnyugvást ád a lelkemnek,

Gyógyulást így a testemnek.

Orvosomnak hálás vagyok:

Műtétjével megújulok.

Odaadók a nővérek:

Nyoma sincs a kesergésnek!

Egy-két nap, és eltávozom,

Heg miatt már nem bánkódom.

Gyógyult testben újult lélek,

Megváltónkkal már nem félek!”

Vitaminban az egészség
Itt a színes áruskála,

A sok vevő sorban áll ma.

Zöldség és gyümölcsarzenál, -

Olyan, mint egy jó karnevál.

Primőrárut kérek szépen,

Vitaminos lesz az étkem.

De finom az újburgonya,

Salátának az uborka.

Levesem: gyümölcsből készül,

Szervezetem rosttal épül.

A vitamin fontos dolog,

Erre megvan minden okod!

Élted egészségre válik,

Ha nem mindig húsra vágyik.

Kerti árut vegyél innen,

S nem lesz gond koleszterinnel!

Normális már a vérnyomás,

Mert a természet: jó forrás!

Ajánljuk még fogyózóknak,

Gyermekeknek, diákoknak.

Kedvünk is jobb egészségben,

Nem úgy, mint a betegségben.

Vissza fogunk ide járni,

Jöhet eső, hó vagy bármi!

Imavers a dohányzásról való leszokásért

Drága Jézusom!
Taníts engem türelemre, -

Ne gyújtsak rá, fegyelemre!

Vedd el az én füstös vágyam,

Kegyelmedet mindig áldjam!

Ámen!

Szerelem

Kedvesemnek, drága Dórikámnak!
Én drága Dórikám, én szép szerelmesem,

Eljött a mi időnk, gyönyörű kedvesem!

Kies Dunakanyar napsugaras tája,

Emlékedet őrzi mindkettőnk románca.

Ámor ajándéka a szerelem csokra,

Mosolyodtól virul a rózsafa bokra!

Szőke hajad, vonzó női büszkeséged -

A sármos férfiak bámulják szépséged.

Csak terád gondolok, magamat gyalázva, -

Éberen őrködöm, a híred vigyázva.

Mosolyodat kérem, kicsit szeress engem,

Ne hagyd elhervadni árván férfitestem!

Álmaim varázsa, csókod ég a számon, -

Múzsák édes csókját ki kérheti számon?

Verset írok neked, légy az éltem párja,

Csókos ölelésed szívem, lelkem várja.

Csókos ölelésed éltetne még engem,

Nélküled a szívem el kéne temetnem.

Minden kimondott szó egy-egy fájó sóhaj,

Fortuna vezérel: teljesül az óhaj.

Te orvos vagy, kedves, gyógyítsd meg a testem,

Teveled mennyben jár a szívem, a lelkem!

Titkomat felfedem, remegve és félve,

Csak tebenned bízom, szerelmet remélve!

Folyton rád gondolok, nincs egy nyugodt percem,

Földi mennyországom szerelmedből nyertem!

Addig is, Dórikám, áldjon meg az Isten,

Sietve jöjj hozzám, te vagy minden kincsem!

Száz napja már

Száz napja már, hogy ismerlek, -

Száz napja már úgy szeretlek!

Száz nap után elmondhatom:

Én magamat neked adom.

Száz nap alatt hányszor mondtam

Hangos szóval, gondolatban.

De ma végre elmondhatom:

Én magamat neked adom.

Amint vagy, én úgy szeretlek:

Szívem közepébe rejtlek.

Tudom, mindig visszakapom,

Ha magamat neked adom.

Nekem teremtett az Isten,

Tanúsítja itt ma minden.

E hitemet fel nem hagyom,

Mert magamat neked adom.

Tombolhat vihar fölöttünk,

Míg szeretet lesz közöttünk.

Nem lesz addig semmi bajom,

Én magamat neked adom.

Isten, aki megteremtett,

Hiszem, engem neked rendelt.

Áldjon meg téged gazdagon, -

Én magamat neked adom.

Te is magad nekem adod?

Egy ideje boldog vagyok!

Mert együtt boldogok vagyunk,

Elajándékoztuk magunk.

Múzsámnak: szerelmemnek
Tavasz és hű szerelem,

A múlt és történelem.

Dórikám, szép kedvesem!

Te vagy földi mindenem.

Léted az én reményem

Szereteted kell nékem.

Légy mindig a szerelmem,

Uram! Add, hogy így legyen!

Jézus által – Dórikámért
Jézus Krisztus a gyógyítóm, -

Életszemlélet-fordítóm.

Leszoktat a dohányzásról,

Óv engem a füstös vágytól.

Nem rontom az egészségem,

Megújul a jövőképem.

Tiszta tüdő, tiszta lélek -
Dórikámmal szép az élet.

Mert mióta megismertem:

Szerelmet én benne leltem!

Áldlak, Uram, hogy ő szeret,

Te vezérled életemet!

Dórikámnak: sok szeretettel
Szerelem van ilyen, olyan -
Nincsen nékem fehér lovam.

Dórikám! Téged szeretlek,

Így hálát adok Istennek.

Vágyakozás

Már mit sem ér a pénz nékem,

Ha te nem vagy itt énnékem!

Úgy hiányollak kedvesem,

Mert ölelnélek gyengéden.

Várom azt az áldott napot,

Szerelmet, mit tőled kapok!

Sajnos ritkán találkozunk

Szeretetben mégsem fogyunk.

Tudom, te is szeretsz engem,

Megihleted ezt a versem.

Szépséged mindent feledtet,

Dórikám! Téged szeretlek!

Dórika kutyasétáltatása

Vizsla kutyám Jenny néven,

Hű jószágom, gyere szépen!

Most már indulunk sétálni,

Sokat fogunk majd tréfálni.

Hosszú póráz, nagy távolság,

Ehhez kell ám sok bátorság!

Máris jön a kormos cica,

Remélem, hogy nem lesz vita.

Mert eb és macska-barátság,

Így békében nem szamárság.

Vígan élnek mind a ketten,

Gazdájával ki-ki rendben.

Van egy jó pár játszótársa,

Ez néki a legfőbb vágya.

De a májast is szereti,

Mikor csak kap: ő megeszi.

Kiskonzervét boltból hozom.

Legyen mindig! – imádkozom.

Bizony lassan elköszönünk,

Együtt élve megörülünk.

A gulyáslevesről
Készül már a gulyásleves,

Ez az étel csuda nemes.

Sok-sokféle apró zöldség,

Friss, ropogós, nem nagy költség.

Sárgarépa, petrezselyem,

Leves ízét így szeretem.

Paprika és paradicsom,

Oly szép piros, belerakom.

Vitamin, fűszer-arzenál,

Gyere, Dórikám! Kóstold már!

Ínycsiklandó az illata,

Finomat eszünk, bízhatsz ma.

Köménymag az alapfűszer,

Kis lángon ég ez a tűzhely.

Éppen hogy csak pöszörögjön,

Szakács közben verset költsön.

Írja ő ezt múzsájának:

Kedvesének, hű párjának.

Szerelem él a szívünkben,

Így maradtak meg hitükben.

Dórika kézkérője
Dórika! Te szép leányka,

Szívemnek a régi vágya!

Légy párja az életemnek,

Egy napon majd végzetemnek!

Rád gondolok éjjel-nappal,

Isten szava megvigasztal.

Szolgájuk Őt mind a ketten,

Így kérem most kezed versben!

Velünk törődnek!

A Bahamának
Szépség Center Bahama -

Dolgozgatok magamban.

Mivel az Úr velem van,

Nékem itt jó helyem van.

Családsegítők

Segítségem e hivatal, -

Megoldódik itt a sok baj!

Áldd meg, Uram, dolgozóit,

Verseimnek gondozóit!

Te légy velük éjjel-nappal!

Úr Igéje: megvigasztal.

Szívből jövő nagy segítség -
Orvoslódik a nehézség.

Áldott legyen e szolgálat:

Szegény ember csak jót várhat!

Mennyei Atyánk!

Köszönjük, hogy sorsunkat jobb irányba fordítod,

A Hozzád vágyó embert Szent igéddel szólítod.

Fodrászomnak
Városszéli a fodrászom,

Otthon van-e? Majd meglátom!

Szép munkáját alig várom.

Rövid hajra nagyon vágyom!

Senki sincsen most előttem,

Benn ülök a munkaszékben.

Szép a neve – szép Icuka:

Gyorsan készül a frizura.

Én szeretek ide járni,

Nem kell sosem sokat várni!

Alacsony ár, jó minőség -
Eljövök, ha kell, időnként.

Ő már tudja a szokásom,

Mert régóta a fodrászom.

Vissza fogok hozzá jönni,

Ha a hajam meg fog nőni.

Ezennel most elköszönök,

Rövid a haj, de majd jövök.

Isten áldja meg munkádat,

Ne érhessen a búbánat!

Bankunknak

Orgovány és Vidéke!

Versem így van idézve:

Ez a hely a takarék,

Sok pénz van itt maradék.

Átutalás, bankszámla

Okosan felhasználva.

Kisebb összeg, nagyobb tétel -
Bánnak vele biztos kézzel!

Szerető Urunk!

Tartsd meg nékünk ezt a helyet,

Véled nyertünk dicső kegyet!

Oltáraink díszítői

Tartós a mi virágunk, -

Urunk, Téged imádunk.

Margaréta, gerbera:

Hívő ember, ezt nézd ma!

Főoltár és bármelyik,

Gondozói díszítik.

Hűen teszik dolgukat,

Így feledik gondjukat.

Úrtól kapják az erőt,

Hitet: Mennybe fölvivőt.

Marika és Sárika -
Nem kell rájuk várni ma.

Szerető Jézusunk!

Áldd meg ezt a két nénit:

A munkát Érted végzik!

Mennyei Atyánk!

Magasztalunk Tégedet, -

Áldd meg hívő népedet!

Ámen!

A kényelmes bicikli

„Tornádó a kerékpárom,

Gyorsulását alig várom.

Elektromos e szerkezet,

Melyet csakis én kezelek.

Feltöltve bírja egy hétig -
Nem tekerem, mégis nézik!

A tempója gyors és fürge,

Távolságot könnyen tűrve.

Gumikra mindig ügyelek,

Most már vígan felülhetek.

Csomagom is elfér rajta,

Nem hagy engem sosem bajban.

Sokszor meg szoktak előzni,

De a motor nem bicikli.

Ha lemerül, lábbal hajtom.

Bizony ebben nincsen pardon!

Már várom, hogy hazaérjek.

Akkutöltő, ne légy félszeg!

Töltsd fel a bicajom lelkét,

Hozd meg a gazdinak kedvét!

Így már újból felgyorsulok -
Jézushoz hittel fordulok.

Hálát adok most Őnéki,

Mert sebességem vezérli.”

Életörömök
Sütemények szakértői

Icuka és a Julika -
Most elkészül az ízcsoda!

Édességben régi páros -
Szaktudásuk nem hiányos.

Zserbó sütemény, piskóta:

Elfogyasztjuk mi havonta.

Linzer anyag, édes lekvár, -

Tésztanyújtás most is megvár.

Félfogós liszt, finomfajta, -

Töltelék sem lesz kihagyva!

Gyümölcsös íz, darált dió:

Minden, ami ily csuda jó.

Tetejére csoki fedés -
Egy tálcával majdnem kevés!

Piskótával más a helyzet -
Tojásütést máris kezdjed!

A fehérjéből kemény hab,

Sárgája mostan cukrot kap.

Hozzá lisztet adagolunk,

Sütőport is beleszórunk.

Megkavarjuk óvatosan,

Sütni tesszük igen gyorsan.

Ahány tűzhely, annyiféle -
Fél óra, és megsül készre.

Hűlés után szeleteljük,

Lekvárunkkal kenegetjük.

De finom volt mindkét fajta,

Mi Urunk is így akarta!

Hála az Ég Istenének:

E két asszony csupa lélek!
A marhalábszár-pörköltről…
Marhalábszár ide-oda,

Főzésünk most nem tétova.

Előkerül nyersanyagunk,

Melyet ehhez el nem hagyunk.

Szín sovány ez a husika,

Gyorsan vagdalja anyuka.

Fűszereket elővesszük,

Majd idővel beletesszük.

Hagymát pirít a gazdasszony,

Kell még idő, így maradjon.

Apuka sem olyan tétlen,

Aprított hús máris készen.

Marhahúshoz csak zsír dukál,
Köretnek krumpli, jó nagy tál.

A hagyma lassan megpirul,

Így már kedvünk is felvidul.

Tört paprika máris jöhet,

Amit rögtön a hús követ.

Kevés vizet adagolunk,

Primőrárut hozzárakunk.

Zöldpaprika, paradicsom,

Íncsiklandó, csoda finom.

Bors, köménymag, delikátunk, -

Ízes legyen, ez a vágyunk!

Forrás után pöszörögjön,

Félig fedjük, pörkölődjön.

A lefőtt vizet pótoljuk,

De legfőképpen kóstoljuk.

Két óra, és máris készen,

Mennyei lett ez az étel.

Hálát adunk mi Urunknak,

Hogy áldást adott húsunknak!

Hagyományunkról
Szent András-nap elérkezett:

A hízóknak bevégezett!

Jön a böllér bőrmellényben:

Öli a disznót serényen.

Az asszonynak is van része, -

Zsírosedényt vesz a kézbe.

Hagymás vér lesz reggelire, -

Pecsenyét is kérjél ide!

Bontókés jár és kaparó, -

A porc disznósajtba való!

Nagy üst vize mindig rotyog:

A sok nyershús ebbe potyog.

A segítség sosem tétlen:

Első kolbász máris készen!

Kispálanyja, jer a kézbe,

A gömböcöt töltjük végre!

Egy-két nap, és füstre tesszük,

Reggelire mind megesszük.

Megszólal a szorgos böllér:

„Gazdasszony, egy kortyot töltsél!”

Gőzölög az orjaleves,

Hozzá zöldség igen színes.

Csuda finom e káposzta:

Receptjének nincsen titka!

A töpörtyű is elkészült:

Zsömlebarnára megszépült… -

Áldjuk a mi Istenünket,

Hogy nem hagyott éhen minket!

Máltai ebéd
Urunk, hála legyen Néked,

Hogy megadtad az ebédet:

Leveskét és főzeléket,

Hozzá remek tölteléket!

A rizses hús nagyon finom,

Nélkülözést jobban bírom.

Íncsiklandó az eleség.

Jézussal élni nyereség!

Áldd meg, aki ételt adott:

A Máltai Szolgálatot!

Szegény, beteg örvendezzen:

Enyhül baja kegyelmedben!

Keresztelőre

Mollika, te kicsiny lányka,

A mi Urunk téged vár ma.

Tőle kapod e szép nevet:

Máriában dicső kegyet!

Szúz Mária: Jézus anyja,

Igaz hitben megmaradva!

Szerető Urunk!

Áldd meg, Isten, minden napját:

Nálad lelje Égi Atyját!

Add szíveden megpihennünk,

E kis lelket tartsd meg nékünk!

Természet – Élővilág
Téli élet
Kiskutyánknak kicsiny farka

Hóval lett ma betakarva.

Gyorsan lépeget előre,

Nem talál a zöld mezőre.

Majd csak egyszer tavaszodik, -

Jó időhöz ragaszkodik.

A télnek ez a szépsége, -

Ne essünk tehát kétségbe.

Áldd meg, Urunk, a havazást,

Tevéled hitben maradást!

Korcsolyák is megkerülnek,

Gyermekarcok felderülnek.

Legyünk együtt sportolásban,

Egész télen jó formában!

Éljünk mindig egészségben -
Télen, nyáron tettre készen!

György-napi hagyomány

Szent György napja nagy esemény:

Földbe kerül a vetemény.

Apró krumpli, kukorica,

Vetőmagban nincsen hiba!

Rég vártunk e jeles napra,

Mint mély föld a tiszta magra.

Kézzel ma már nem dolgozunk:

Gép segíti munkálatunk.

Vetőgép és Rába Steiger,

Műveleted gyorsan kezdd el:

Megfelelő a nedvesség, -

Ár- és belvíz messze essék!

Égi Atyánk, bő Magvető,

Köszönjük, hogy jó az idő.

Ezért Téged úgy szeretünk, -

Aratáskor is légy velünk!

Az első hó

Az első hónak öröme

Szűz fehérségbe öltözve.

Jégbe fagyott a levegő,

Széllel adta a Teremtő.

De hála a mi Urunknak,

Fehér színe lett utunknak.

Nincs már olyan, ki megfagyjon,

Segítség nélkül maradjon.

Gyermeköröm óriási,

Vígan elkezdtek ugrálni.

Jégen csúszás és szánkózás, -

Gyere velem, te kis pajtás!

Korcsolya is előkerült, -

Csonttörésed nagyon kerüld!

Sílécen jön a hóember,

Téli sportodat itt kezdd el!

Viharban
Most ki nem siet, megázhat,

Igen könnyedén megfázhat!

Röpke idő és beborult -
Így a kedvünk is elvonult.

Napfény helyett: tiszta sötét,
Mégse szomorkodjunk ezért:

Várjuk azt a pillanatot,

Erőteljes csodás napot.

De még sajnos jég és vihar, -

Utcák népe rendre kihal.

A gyümölcsös kárban áll most,

Tönkremegy a takarmányos.

Drága Urunk! Segíts rajtunk,

Éhségünkben ne maradjunk!

Áldd meg a kis Magyar hazát -
Hallgasd meg az ima szavát!

Tavaszidő
Zöldell már a nyárfácska, -

Úr Jézusunk így látja.

Kikelet és napsugár, -

Melegszik már a határ.

Áldd meg, Urunk, ezt a földet:

Ne hullajtsunk annyi könnyet!

Madarak is dalolnak,

Új életre hangolnak!

Szerető Urunk!

Maradj velünk békességben,

Igaz hitben, jó reményben!

Nyárváró

Megfordult az időjárás,

A levegő már nem párás.

A madarak is röpködnek,

Nyári tollukba öltöznek.

Fészekrakásuk elkészült,

Újabb helyük így megszépült.

Szerető Urunk!

Adj minékünk melegséget,

A lelkedbe békeséget!

Te légy vélünk minden napon,

Szívemet én Néked adom.

Mennyei Atyánk!

Köszönjük a meleg áldást,

Lelkeinkben a megváltást!

Hálás szívvel magasztalunk,

Szent Igéddel hitben vagyunk!

Első papagájom mondja

„Gyuri vagyok, egyéves,

Beszélni még nem képes.

Ha összeszedem magam,

Akkor lesz egy-két szavam.

Bizony nem is didergek,

Magamban nem csicsergek.

Kirepülnék én hamar,

Nem fogna be a radar!

Ülőkémen pihenek,

Köleshéjjal fizetek.

Mindig téged figyellek,

Ne feledd a lényeget:

Legyen mindig élelmem,

Így szűnik a félelmem!

Hű gazdámra vagyok bízva,

Ezért vizem mindig tiszta.

Fürtös kölest eszem nyersen,

Remélem, hogy tetszett versem.”

Verebek verse
„Csiripelve falatázunk,

Néha bizony meg is ázunk.

Téged várunk télen-gyáron,

Fenn ülünk a lengő ágon.

Hűen várjuk a morzsákat,

Hogy teljesítsd a sok vágyat. -
Mert hát bizony a falatka

Mind bekerült a garatba.

Befejezzük az étkezést,

Így feledjük az éhezést.

Ezennel most elröpülünk, -

A jövő héten meglelünk.”

Tyúkokról
Megtojtál hát, pipike?

Tojás lett ám ízibe!

Rikács követi e dolgot,

Így feledi el a gondot.

A kakas is örül néki,

Kukorékkal körbenézi.

Többiek már kotkodálnak,

Minden tojást megcsodálnak.

Háziasszony most elteszi,

Reggelire mind megeszi.

Aki, Uram, Benned bízik,

Annak tyúkja jól meghízik.

Madárélet
Jókedvű e madársereg! -
„Ennivalód mostan egyed.

De mitől a nagy ijedtség?

Nincs már nékünk több eleség?

Aggódásra semmi okunk:

Míg őt látjuk, el nem fogyunk!

Íme az újabb falatka,

Mily sok nyeletet kapunk ma!

Egyre jobban szaporodunk,

Csiripelve hálát mondunk.

Verebek vagyunk, gyors röptűk,

Madáréletünk nem könnyű.”

Tubi is ide kényszerül;

Aki lusta, még fészken ül.

Mind a Szentlélek madara:

Istenünk földi galambja.

„Ők lassabbak, mint mi vagyunk,

Mi fürgébbek, s hamar kapunk:

Van, hogy többet eszegetünk,

Velük mégse veszekedünk.

Morzsáinkat megfelezzük,

Gondjainkat elfeledjük.

Megtellett már most a bögyünk, -

Legközelebb is eljövünk.”

Feketerigóink

Sárgacsőrű sötét madár,

Mely az Úrnál társra talál.

Mindig látlak benneteket, -

Tartsa Isten kedveteket!

Néha bizony meg is áztok,

Szeretetben sosem fáztok.

Igaz otthont Ő ád nektek,

Fészket is csak Nála leltek.

Énekelj hát kedvesen,
Dicsérd Istent lelkesen!

Bobykának!

Boby kutya a neved:

Kezemben van a helyed.

Együtt megyünk sétálni,

Így ráérünk tréfálni.

Nálam a boldogságod,

Kenyered – okosságod.

Kutyahűség, barátság

Biztos, hogy nem szamárság.

Lábad vége fehérke,

Nyeled a húst egészbe!

„Ezennel elugatok, -

Mérges leszek: harapok!”

Kedvenceink gondviseléséről

Napraforgó, kukorica,

Aprómagban nincsen hiba.

Pista bácsi az árusunk:

Nála mindent megkaphatunk!

Tömérdekfajta eleség,

Kisállatnak: nagy nyereség.

Ahány zsák van, annyiféle -
Megérkeztem ide végre.

Fürtös lesz az én kölesem,

Énekesemnek ezt veszem.

Gyurika csak ezt szereti,

Utolsó szemig megeszi.

Ki madarat tart, idejár,

Élelmükre reátalál.

Sok-sok vitamin kapható,

Bármely kedvencnek adható.

Kis kanári vagy papagáj,

Te nehogy otthon maradjál!

Itt vásárolj mindig magot -
Jótanácsod ingyen kapod!

Kutyusomnak
„Karát” az én májasom:

Bobykának átadom.

Ez a remek falatka

Bekerül a garatba.

A sült hús sem hiányzik,

Gazdája nem hibázik.

Készíti rendszeresen:

Kutyusa jót ehessen!

Desszert lesz a sütemény;

Ahogy kinéz: tünemény!

Csodaszép blöki-élet, -

E jószág bármit kérhet.

Bobykánk hálás érte!

Vendégét bekísérte:

Farkát vígan csóválja, -

Ilyen ebnek nincs párja!

Vau: Boby!
Boby vagyok, pár hetes,

Hozzám bizony légy kegyes!

Ugatok majd eleget,

Kedvelem a meleget.

Lábam vége fehérke,

Nyelem a húst egészbe.

Számítok majd szurira,

Nem hízok meg dundira.

Majd meglátom sorsomat,

Hűen őrzöm foltomat.

Hajnalban már ugattam,

Helyetted is mulattam!

Csak a tesók hiányoznak,

Biztos otthon viháncolnak.

Új gazdimhoz hű leszek,

Ezért mindent megeszek!

Cica nem az ellenségem,

Mindig játszott velem szépen.

Kutya-macska barátság:

Biztos, hogy nem szamárság!

Nagy napokat megülve
Hőseink emlékére

Ó, ti nemzetünk nagyjai:
Márciusi fiatalok!

E kicsiny Magyar hazában

Mindig vannak zivatarok.

Hol a török, hol a tatár, -

Mindig dúlt itt pogány vandál.

Ti a szabadságunkért 

Hősiesen harcoltatok,

Magyarságunk mivoltáért

Tiszta szívvel aggódtatok.

Értünk büszkén elestetek

A véres csata porában,

Bem apónak seregében

Maroknyi nemzet honában.

Eretekben igaz vér folyt,

Szívetekben hű büszkeség,

De fel sem merült bennetek

Hazánk iránti hűtlenség.

A harc, mit megküzdöttetek,

Világosnál ért véget:

Rátok, tizenhármatokra

Aradon csapott le a végzet.

Emlékeiteket most is

Hűen őrizzük szívünkben,

Példátokon erősödött 

Teljes kegyelmi hitünkben.

Nőnapi köszöntő

Nőnapi a virágom,

Mi Urunkat imádom.

Ő ad nekem kegyelmet,

Véle tartok fegyelmet.

Hölgyeinket köszöntjük,

Teljes legyen örömünk!

Kishúg vagy idős néni,

Nem a kort kell itt nézni!

Tekints rájuk, jó Urunk,

Értük Hozzád fordulunk.

Hallgasd néped imáit:

Tartsd meg őket sokáig!

S mert ez ünnep napja nagy,

Szeretetet kapjanak!

Így egész az életünk,

Urunk! Véled létezünk!

Halottak napjára

Örök honba, ha távozunk,

Hisszük, hogy el nem kárhozunk.

Bízva élő embertársunk,

Itt teljesül minden vágyunk.

Tested, lelked add át Neki,

Származásod meg nem veti!

Megszűnik a gond, betegség,

Hit által lesz majd kegyesség.

Mindannyian Hozzá vágyunk:

Már a földön Rá találunk.

S aki temetőben porlad,

Fönt már áldja mi Urunkat.

Szerzői hálaadás

Mennyei Atyám! Hálás szívvel köszönöm, hogy új életet adtál nékem, átformáltad az életszemléletemet! Kiszabadítottál mindazokból a régi, romlott mindennapokból, amelyeket akkor még az italozás „örömillúziója” töltött be. De mivel gondod volt rám, a sok rossz helyére adtad nekem a versírás örömét. Köszönöm, Istenem, ezt Tenéked!

„Áldalak, Uram, ameddig élek!” (Zsolt. 146. 2.)

Ezúton szeretnék köszönetet mondani mindazon segítő jobbot nyújtó keresztény és keresztyén testvéreknek, akik nélkül e könyv kiadása nem jött volna létre. Elsősorban szeretném megköszönni lektorálóm: Holczer József piarista tanár úr áldozatkész, fáradhatatlan, szeretetteljes munkáját; szintén köszönetet mondok Rigóné Kiss Évának, aki segített, hogy anyagi támogatást kapjak.

Hálásan köszönöm a Római Katolikus Főplébánia ölelő kezét és a Református Egyház kegyelemben gazdag támogatását. Ez utóbbi gondoskodott a versek illusztrációjáról: Dunszt István tanár úr segítségével.
Tisztelettel, őszinte hálával szeretném megköszönni dr. Zombor Gábor polgármester úr támogatását, aki az összkiadások szponzorálásában nyújtott anyagi erőt! Tiszta szívből köszönöm a Családsegítő Szolgálat és a Rév Szolgálat minden dolgozójának áldozatkész munkáját is. Külön köszönetet mondok kékkeresztes testvéremnek: Rózáné Kalmár Nagy Ibolyának, aki a borítórajzot is alkotta. 

Végül, de nem utolsósorban pedig szeretném megköszönni mindazon hívő testvérek támogatását, akik akár anyagilag, akár egy jó szóval, kedves mosollyal biztatást adtak lelkemnek!

„Ha az Úr nem lett volna segítségül nékem: már-már ott lakoznék lelkem a csendességben.” (Zsolt. 94.17.)

Gyógyszertáraink

Az orvosra várva

Gyógyul a barátom

Vitaminban az egészség

Imavers a dohányzásról való leszokásért

SZERELEM
Kedvesemnek, drága Dórikámnak!

Száz napja már

Múzsámnak: szerelmemnek

Jézus által – Dórikámért

Dórikámnak: sok szeretettel

Vágyakozás

Dórika kutyasétáltatása

A gulyáslevesről

Dórika kézkérője
VELÜNK TÖRŐDNEK!

A Bahamának

Családsegítők

Fodrászomnak

Bankunknak

Oltáraink díszítői

A kényelmes bicikli

ÉLETÖRÖMÖK

Sütemények szakértői

A marhalábszár-pörköltről

Hagyományunkról

Máltai ebéd

Keresztelőre

TERMÉSZET – ÉLŐVILÁG

Téli élet

György-napi hagyomány

Az első hó

Viharban

Tavaszidő

Nyárváró

Első papagájom mondja

Verebek verse

Tyúkokról

Madárélet

Feketerigóink

Bobykának!

Kedvenceink gondviseléséről 
Kutyusomnak
Vau: Boby!
NAGY NAPOKAT MEGÜLVE

Hőseink emlékére

Nőnapi köszöntő

Halottak napjára

Szerzői hálaadás

[image: image2.jpg], Orok, el nem mulé hala legyen a mindenség
nagy Istenének,
Ezen kényvemet olvashatja minden szeretetre
vagyo lélek!”

G

A kiadvany tamogatoi:

- Adria-Print Kft.
- Farkas Laszl6 érseki helynok
- Hirés Diak Egyesiilet
- Kecskemét Megyei Varos Onkormanyzata
- Kékkereszt Egyestilet
- Magyar Maltai Szeretetszolgalat Kecskeméti Szervezete
- Dr. Varga Miklésné
- Dr. Zombor Gabor polgarmester

